Hertogin van Cambridge ingeëntCatherine, hertogin van Cambridge, word teen Covid-19 ingeënt. (Foto: Twitter) Catherine, hertogin van Cambridge, is teen Covid-19 ingeënt. Die 39-jarige Catherine het Saterdag in ’n plasing op sosiale media bekend gemaak dat sy Vrydag haar eerste dosis van die entstof by die wetenskapsmuseum in Londen ontvang het. BBC berig die Britse minister van gesondheid, Matt Hancock, het vroeër vandag (Saterdag) gesê meer as die helfte van mense in hul 30’s in die Verenigde Koninkryk is die afgelope twee weke teen Covid-19 ingeënt. Meer as byna 39 miljoen mense in die Verenigde Koninkryk het reeds hul eerste dosis van die entstof ontvang. Catherine se man, prins William, is ook vroeër vandeesmaand sy eerste dosis toegedien. Meer as 24 miljoen mense het in dié stadium ook hul tweede dosis ontvang.